พระราชกฤษฎีกาพระราชกฤษฎีกาว่าด้วยครุยประจำตำแหน่งของมหาวิทยาลัยธรรมศาสตร์พ.ศ. ๒๕๔๑ ภูมิพลอดุลยเดช ป.ร.ให้ไว้ ณ วันที่ ๒๕ตุลาคม พ.ศ. ๒๕๔๑เป็นปีที่ ๕๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยครุยประจำตำแหน่งของมหาวิทยาลัยธรรมศาสตร์อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๕๑ วรรคสองแห่งพระราชบัญญัติมหาวิทยาลัยธรรมศาสตร์ พ.ศ. ๒๕๓๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยครุยประจำตำแหน่งของมหาวิทยาลัยธรรมศาสตร์พ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาว่าด้วยครุยประจำตำแหน่งของมหาวิทยาลัยธรรมศาสตร์พ.ศ. ๒๕๓๖มาตรา ๔ครุยประจำตำแหน่งและส่วนประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย อธิการบดี รองอธิการบดี คณบดี หัวหน้าแผนกอิสระ ศาสตราจารย์ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์อาจารย์พิเศษ และผู้บรรยายพิเศษของมหาวิทยาลัยธรรมศาสตร์ มีดังนี้(๑) นายกสภามหาวิทยาลัยเป็นเสื้อคลุมทำด้วยผ้าแพรหรือเสิร์จสีดำยาวเหนือข้อเท้าประมาณ ๒๐ เซนติเมตรหลังจีบ ตัวเสื้อผ่าอกตลอด มีแถบสีแดงขลิบสีทองที่ริมเสื้อด้านหน้า ๒ ข้างกว้างข้างละ ๑๐ เซนติเมตร ยาวไปตามแถบเสื้อมีแถบสีแดงขลิบสีทองที่ปลายแขนเสื้อ ๒ข้าง กว้างข้างละ ๓ เซนติเมตร ยาว ๒๐ เซนติเมตร มีผ้าห้อยหลังรูปเป็นถุงด้านนอกสีดำ ด้านในสีแดง ขลิบสีทองและมีเข็มตราธรรมจักรสีทองขนาดเส้นผ่าศูนย์กลางประมาณ ๓.๕ เซนติเมตร ติดที่แถบด้านหน้าทั้ง๒ ข้าง(๒) กรรมการสภามหาวิทยาลัย เช่นเดียวกับนายกสภามหาวิทยาลัยแต่มีแถบสีแดงขลิบสีเหลืองที่ริมเสื้อด้านหน้าและที่ปลายแขนเสื้อมีผ้าห้อยหลังด้านในสีแดงขลิบสีเหลือง และมีเข็มตราธรรมจักรขนาดเส้นผ่าศูนย์กลางประมาณ๒.๗ เซนติเมตร(๓) อธิการบดี เช่นเดียวกับกรรมการสภามหาวิทยาลัยแต่มีแถบสีแดงขลิบสีทองที่ริมเสื้อด้านหน้า มีแถบสีแดงที่ปลายแขนเสื้อและมีผ้าห้อยหลังด้านในสีแดงขลิบสีทอง(๔) รองอธิการบดี คณบดี และหัวหน้าแผนกอิสระเช่นเดียวกับอธิการบดี แต่มีแถบสีเหลืองขลิบสีแดงที่ริมเสื้อด้านหน้าและที่ปลายแขนเสื้อมีผ้าห้อยหลังด้านในสีเหลืองขลิบสีแดง(๕) ศาสตราจารย์ ศาสตราจารย์พิเศษ และศาสตราจารย์เกียรติคุณเช่นเดียวกับอธิการบดี แต่มีแถบสีเหลืองที่ริมเสื้อด้านหน้าและที่ปลายแขนเสื้อมีผ้าห้อยหลังด้านในสีเหลือง และไม่มีเข็มตราธรรมจักร(๖) รองศาสตราจารย์ ผู้ช่วยศาสตราจารย์ อาจารย์อาจารย์พิเศษ และผู้บรรยายพิเศษ เช่นเดียวกับศาสตราจารย์ ศาสตราจารย์พิเศษและศาสตราจารย์เกียรติคุณ แต่ไม่มีแถบสีเหลืองที่ปลายแขนเสื้อมาตรา ๕ให้มหาวิทยาลัยธรรมศาสตร์จัดทำครุยประจำตำแหน่งและเข็มตราธรรมจักรตามพระราชกฤษฎีกานี้ขึ้นไว้เป็นตัวอย่างมาตรา ๖ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยธรรมศาสตร์เห็นสมควรกำหนดให้มีครุยประจำตำแหน่งของผู้ดำรงตำแหน่งตามที่กำหนดไว้ในมาตรา๕๑ วรรคหนึ่ง แห่งพระราชบัญญัติมหาวิทยาลัยธรรมศาสตร์ พ.ศ. ๒๕๓๑แต่ละตำแหน่งให้แตกต่างกัน และโดยที่มาตรา ๕๑ วรรคสอง แห่งพระราชบัญญัติดังกล่าวบัญญัติว่า การกำหนดลักษณะ ชนิด ประเภทและส่วนประกอบของครุยประจำตำแหน่ง ครุยวิทยฐานะและเข็มวิทยฐานะ ให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้วิชชุตา/ผู้จัดการ๗กุมภาพันธ์ ๒๕๕๔นฤตยา/ผู้ตรวจ๒๐ พฤษภาคม ๒๕๕๔[๑] ราชกิจจานุเบกษาเล่ม ๑๑๕/ตอนที่ ๘๐ ก/หน้า ๒๑/๕ พฤศจิกายน ๒๕๔๑